אנה פרומצ'נקו

אנה פרומצ'נקו (נולדה ב-11 בינואר 1954) היא אמנית ישראלית, העוסקת בציור, בפיסול, באומנות מיצב ובצילום. אנה פרומצ'נקו נולדה ברומניה בשם אנה פיש. אימה, רחל-אלה, הייתה רופאה ואביה, יהודה, היה מהנדס. לאנה אח אחד. בגיל 7 עלתה המשפחה לישראל והתיישבה בגבעתיים. בגיל 16 החלה ללמוד אומנות בבית הספר לאומנות ״קלישר״ בתל אביב מייסודו של אריה מרגושילסקי. בצה"ל שירתה כספרנית בספריית מטכ"ל. בתום שירותה הצבאי פנתה ללימודי תואר ראשון בתולדות אמנות וקולנוע וטלוויזיה באוניברסיטת תל אביב והחלה לעסוק באמנות. לאורך השנים הציגה פרומצ'נקו את עבודותיה בגלריות ובמוזיאונים שונים בישראל ומחוצה לה, ביניהם: ״מוזיאון פתח תקווה לאמנות״; ״המוזיאון העירוני״ ברמת גן; גלריה ״מקום לאומנות״ בתל אביב; גלריה ״החללית״ בתל אביב; גלריה "אלפרד״ – מכון שיתופי לאומנות ותרבות בתל אביב; גלריה ״בית האומנים״ בתל אביב ובראשון לציון; גלריה ״הסדנה לאומנות״ ביבנה; SDAI ״המכון לאומנות מודרנית״, סן דייגו; Kyoto Municipal Museum Of Art (אנ') קיוטו, יפן. בשנים 1985–1991 הצטרפה למיזם של קורינה הסופרת - מפעל הילא"י - מושבות אומנים בין לאומיות במעלות תרשיחא ובמצפה רמון, שאירחו מאות יוצרים מהארץ ומהעולם במטרה לעודד דו-קיום לאומי באמצעות אומנות. בשנים 1991–2010 כיהנה כחברת הוועד המנהל בעמותת "בימת קדם", שהפעילה תיאטרון והוצאת הספרים בשם זהה. בשנים 2005–2017 כיהנה כחברת הוועד המנהל בעמותת ״הכיוון מזרח״ - כתב עת לספרות, לתרבות ולאומנות. בשנים 1994–2007 כיהנה פרומצ'נקו בתפקיד מנכ"לית מגזין הרכב ""אוטו" וניהלה את ההוצאה לאור של המגזין ואת אתר האינטרנט שלו. נוסף על כך הפיקה את תוכנית הטלוויזיה "אוטו בראש" אשר שודרה בערוץ הספורט בשנים 2001–2002. החל משנת 2007 מכהנת בתפקיד נשיאת קבוצת "אוטו". בשנת 1979 נישאה אנה לדני פרומצ'נקו ולהם שני ילדים. מתוך דבריו של האוצר ניר הרמט על עבודותיה של פרומצ׳נקו: "אנה בוחנת בעבודתה את הקשר בין החזות של דימויים ודמויות למטא-פיזיקה שלהם. העבודות בוחנות את הקשר שבין מסמן למסומן ומבקשות לערער את תבניות הידע המוכרות. הצבת האובייקטים ופיזורם בקומפוזיציה על גבי הקנבס או הנייר נועדו לשבש את אבחנת והבנת המציאות של הצופה ולהרחיב אותן. האובייקטים מבקשים להסיט את הצופה בעבודה מההיגיון הראשוני שלה. זוהי שפה ציורית הפועלת במקביל בשני מישורים - מחד, האובייקטים המצוירים מוכרים ומתיישבים על תבניות ידע קודמות המאפשרות זיהוי מיידי, ומאידך, זהו ציור הנושא תחבולה אשר מפירה את עיקרון ההמשכיות והידע ההגיוניים ויוצרת לעצמה מנגנון של קטיעת הרצף. האובייקטים המושאלים מן המציאות משמשים כקטליזטור על מנת להנכיח מצבים מנטליים, להאיר רגע פרוזאי ולהפוך אותו לרוחני, לנשגב. במידה רבה זוהי פנטזיה המכחישה את עצמה. העבודות מחלצות את האובייקטים מהקשרם האמיתי, משבש את הייצוג של המציאות, מפקיע את הדימוי ממשמעותו ומציע מבט אחר, סימבולי, על דימוי אשר במבט ראשון נראה בנאלי – מנורה, כיסא, דמויות, מקטעי מציאות. אך למעשה הציור מתאר תפיסת עולם, מנגנון פנימי של הרעיון עצמו, לא של זה הנראה לעין." 2012 - ״לא נעלמת״, גלריה "פעילה", יפו. אוצרת: שרי גולן. 2015 - "חפץ. לב", ״מקום לאמנות״, תל אביב. אוצרת: שרי גולן. 2017 - "מה קורה אחי", ״בית האומנים״, תל אביב. אוצר: אריה ברקוביץ'. 2020 - “245” גלריה ברוורמן תל אביב, אוצר: יאיר ברק. 1978 - ״המוזיאון העירוני״ ברמת גן. 2014 - "השקת המשולש", המשולש – חלל לאמנות, תל אביב, אוצרת: שרי גולן. 2014 - "ציור לנצח", הירקון 96, תל אביב, אוצרת: שרי גולן. 2014 - "דפוס. עמל.", אלפרד – מכון שיתופי לאמנות ולתרבות, תל אביב, אוצרת: יעל עמית. 2014 - "מרווחים", גלריה מנשר, תל אביב. 2014 - "אחיזה", גלריה החללית, תל אביב, אוצרת: שרי גולן. 2015 - תערוכת השקה של גלריה ארטמיסיה לאמנות נשים, תל אביב. 2015 - "אשת חיל", מוזיאון פתח תקווה לאמנות, אוצרת: סיגל קהת-קרינסקי. 2015 - "The 53rd International Show", ה-San Diego Art Institute, סן דייגו, קליפורניה, אוצר: David A. Ross. 2016 - "9 קירות", גלריה מקום לאמנות, אוצרת: דליה דנון. 2016 - "אפיקומן", מקום לאמנות, תל אביב, אוצרים: אורית טוכמן, ניר הרמט. 2016 - "קוביות בונות חיים", גלריה תירוש, הרצליה פיתוח, אוצרת: שולמית נוס. 2016 - Live Your Dreams"", גלריה ארטמיסיה, תל אביב. 2016 - "אירן אירן", גלריית מכללת קיי, באר שבע, אוצר: ניר הרמט. 2017 - "גם אחד זקוק לשניים" גלריה הסדנה לאמנות יבנה, אוצרת אתי עמרם. 2017 - "נגיעה אישית" גלריה שרה ארמן, תל אביב, אוצרת: טובה אלדד. 2018 - "10 קירות", מקום לאמנות, תל אביב, אוצרת: דליה דנון. 2019 - פסטיבל קיוטו לאומנות, Kyoto Municipal Museum Of Art (אנ'). אוצרת: תרצה פייטן־סלע. 2019 – ״Sweet Art״, מוזיאון ״נחום גוטמן״. אוצרת: מיטל מנור. 2019 - "מן הערפל אל האבדון" 9 קירות אמן במקום לאמנות ת"א, אוצרת דליה דנון. 2019 - "שיטוטים שבלב" גלריה שרה ארמן, ת"א אוצרת : טובה אלדד. 2019 - "נשים יוצרות מציאות" בית האמנים ראשון לציון אוצרות: דבורה מורג וענת מנדיל. מדיה וקבצים בנושא אנה פרומצ'נקו בוויקישיתוף אתר האינטרנט הרשמי של אנה פרומצ'נקו מחוץ למסגרת, על הציור "העקידה" בתערוכת ״אחיזה״ בגלריה ״החללית״, מוסף ׳גלריה׳ בעיתון הארץ, 18 בספטמבר 2014. קציעה עלון, האלופה (או: דיוקן של כוח שהוא דיוקן של כאב), על הציור "האלופה הנעלמת", בתערוכה "אשת חיל", באתר ערב רב, 5 ביוני 2015. חוה ברונפלד־שטיין, "אשת חיל" – אתוס, ארוס, טנטוס, על הציור "האלופה הנעלמת" בתערוכה ״אשת חיל״, באתר ערב רב, ביוני 2015. סמדר שפי, טקסט התערוכה "מה קורה אחי", פורסם באתר ״החלון״, 10 ביולי 2017. אריה ברקוביץ', מתוך הטקסט לתערוכה "מה קורה אחי?", ״בית האומנים״ תל אביב, באתר הארץ, יולי 2017 ענת מנדיל, אקטיביזם אוצרותי בתערוכה ״נשים יוצרות מציאות – מחווה לוותיקות העיר ראשון לציון״, באתר ערב רב, 18 ביוני 2019